વીતેલા જમાનાના જાણીતા અભિનેત્રી માલા સિન્હાએ દાદાસાહેબ ફાળકે એકેડેમી પુરસ્કારનો બહિષ્કાર કર્યો છે . માલાએ જણાવ્યું - મેં ફાળકે પુરસ્કારનો અસ્વીકાર કર્યો છે . તેઓ અશિષ્ટતા અને મારૂં અપમાન કરી રહ્યાં છે . ફાળકે એકેડેમી પુરસ્કારથી નવાજનાર સમિતિથી નારાજ માલાએ જણાવ્યું - તેમણે આમંત્રણ પત્ર ઉપર મારા નામ સુદ્ધાનો ઉલ્લેખ કર્યો નથી . સમિતિના પ્રમુખ અને સભ્યો પુરસ્કાર ગ્રહણ કરવા માટે આગ્રહ કરવા જ્યારે મારા ઘરે આવ્યા , તો હું પુરસ્કાર સ્વીકારવા અંગે ખૂબ ખુશ હતી , પરંતુ જ્યારે આમંત્રણ પત્ર ઉપર નજર પડી , તો હું દંગ રહી ગઈ . આશા ભોસલે અને પામેલા ચોપરાના નામો હતાં . આ અપમાનજનક છે . આ રીતે અપમાન કરવા કરતાં તેઓ સીધો તમાચો મારી દેત , તો સારૂં રહેત . માલા સિન્હાએ જણાવ્યું - તેમણે એક માસ અગાઉ માને પુરસ્કાર અંગે માહિતગાર કર્યા હતાં . હું હાલ બહુ ઓછું બહાર નિકળુ છું , છતાં હું સંમત થઈ . તેમણે એક નાનકડા રેસ્ટોરેંટમાં પ્રેસ કૉન્ફરંસ કરી . તેમાં પુરસ્કાર વિજેતાઓ કોઈ આવ્યા નહીં , પણ હું આવી . પરંતુ નિમંત્રણ પત્રમાં મારૂં નામ ન ઉમેરી તેઓએ મારૂં અપમાન કર્યું .